Izvor: N1

Apelacioni sud u Beogradu pravosnažno je oslobodio predsednika Srpskog narodnog pokreta "Naši" Ivana Ivanović optužbi da je izvršio krivično delo rasne i druge diskriminacije u predmetu poznatom kao "srbomrsci".

Kako je objavljeno na sajtu Apelacionog suda, na sednici veća 13. marta odbijena je kao neosnovana žalba Višeg javnog tužilaštva i potvrđena prvostepena presuda Višeg suda u Beogradu, koji je Ivanovića 7. novembra prošle godine oslobodio optužbi za krivično delo rasna i druga diskriminacija.

Ivanović je na sajtu SNP "Naši" 2014. godine objavio spisak, kako je naveo, 30 "najvećih srbomrzaca i izdajnika" među javnim ličnostima, na kojem su glumci, reditelji, pisci, politički analitičari i novinari.